IZVJEŠĆE SA STRUČNOG POSJETA EKONOMSKOM FAKULTETU

ODRŽANOG 6. PROSINCA 2019. GODINE

Učenici četvrtih razreda, 6. prosinca 2019. godine, posjetili su Ekonomski fakultet povodom Dana otvorenih vrata za srednjoškolce, u sklopu predmeta Osnove ekonomije.

Ispred fakulteta, na adresi Trg J. F. Kennedyja 6, u 10. 50 sati, sastali su se učenici četvrtih razreda s ravnateljem škole- Bernardom Iličićem, prof. i nastavnicom Ivanom Horvatić, prof. Uputili smo se prema Fakultetu gdje smo se na info pultu registrirali, te dobili voucher za besplatno piće u restoranu.

S obzirom na veliki odaziv učenika, podijeljeni smo u 4 grupe od po 20 učenika, svaka grupa sa svojim predstavnicima, studentima. Istražili smo Faks u pratnji spomenutih- sjeli u studentske klupe, zaigrali stolni tenis, posjetili KEFU, obišli Knjižnicu.

U 12.30 sati počelo je centralno događanje u Kongresnoj dvorani gdje je uslijedilo predstavljanje Fakulteta i studijskih programa od strane prodekana Olivera Kesara, panel rasprava s bivšim studentima te je na kraju bila mogućnost postavljanja pitanja.

Tijekom cijelog dana, od 11 do 14 sati, učenici su imali mogućnost upoznati se s radom Ureda za međunarodnu suradnju, Uredom za razvoj karijera te na kraju druženje s nastavnicima i sadašnjim studentima u kantini Fakulteta.

 Nastavnik u pratnji:

 Ivana Horvatić, prof.